OBH 8158/1997.
Az állampolgári jogok országgyűlési biztosa általános helyettesének jelentése
Ügyintéző: dr. Dunavölgyi Szilveszter
Az eljárás megindítása:
A panaszos az Országgyűlési Biztos Hivatalához intézett beadványaiban azt sérelmezte, hogy a Budapesti Hírközlési Felügyelet a HIF-TB.CT 11109/97. sz. nyilvántartott panaszát az előírt határidőn belül nem vizsgálja ki, eljárását „szándékosan elmulasztja megindítani”, „panaszára még választ sem adnak”.
A jogorvoslathoz való jog sérelmének gyanúja miatt a Budapesti Hírközlési Felügyelet igazgatójától felvilágosítást kértem.
Az ügy jogszabályi háttere:
- 1992. évi LXXII. tv.
- 142/1993.(X.13.) Korm.rendelet [1997. december 31-ig hatályos]
- 1949. évi XX. tv. 57. § (5) bekezdése
A megállapított tényállás:
A panaszos 1997. október 21-én kereste meg panaszával a Budapesti Hírközlési Felügyeletet, mert nem értett egyet a MATÁV Rt. februárban kibocsátott számlájának összegével.
A hatósági mi-nőségfelügyelet keretében október 29-én helyszíni vizsgálatot tartott a panaszosnál, mert a számla elleni felszólalások körében jogosultsággal nem rendelkezett. A vizsgálat az idegenhasználat lehetőségét és a téves tarifafelszámítást kizárta, továbbá megállapított, hogy a MATÁV Rt. a fogyasztói reklamációkat az előírásoknak megfelelően elvégezte.
A helyszíni vizsgálat eredményét a panaszos elfogadta.
A vizsgálat megállapításai:
A Budapesti Hírközlési Felügyelet eljárásával alkotmányos jogsérelmet nem okozott, mert a panaszos kérelmét teljesítette. Ezért a beadványt az állampolgári jogok országgyűlési biztosáról szóló 1993. évi LIX. tv. 19. § (2) bekezdése alapján - mint alaptalant - elutasítom.
Az 1993. évi LIX. tv. 19. § (1) bekezdése alapján a panaszost e jelentés egy példányának megküldésével értesítem.

Budapest, 1998. 06. 02.

Dr. Polt Péter